Zvezdana crna rupa
<s>Zvezdana crna rupa (ili crna rupa zvezdane mase) je crna rupa formirana putem gravitacionog kolapsa zvezde.</s><s>One imaju mase u rasponu od oko 5 do nekoliko desetina solarnih masa.</s><s>Proces je uočen kao eksplozija hipernove ili kao bljesak gama-zračenja.</s><s>Ove crne rupe se takođe nazivaju kolapsirima.</s>

<s>Svojstva</s>

<s>Prema teoremi odsustva dlake (), crna rupa može da ima samo tri fundamentalna svojstva: masu, električno naelektrisanje i ugaoni momenat (spin).</s><s>Smatra se da sve crne rupe formirane u prirodi imaju isti spin.</s><s>Spin zvezdane crne rupe nastaje usled očuvanja ugaonog momenta zvezde ili objekata koji su je proizveli.</s>

<s>Gravitacioni kolaps zvezde je prirodni proces koji može stvoriti crnu rupu.</s><s>To je neizbežno na kraju života velike zvezde, kada su svi zvezdani izvori energije iscrpljeni.</s><s>Ako je masa urušavajućeg dela zvezde ispod Tolman–Openhajmer–Volkofove granice (TOV) za neutron-degenerisanu materiju, krajnji proizvod je kompaktna zvezda - ili beli patuljak (za mase ispod Čandrasekarove granice) ili neutronske zvezde ili (hipotetične) kvarkne zvezde.</s><s>Ako zvezda koja se urušava ima masu koja prelazi TOV granicu, urušavanje će se nastaviti sve dok se ne postigne nulta zapremina i oko te tačke u prostoru stvora se crna rupa.</s>

<s>Maksimalna masa koju može da poseduje neutronska zvezda (a da ne postane crna rupa) nije u potpunosti razjašnjena.</s><s>Godine 1939. procenjena je na 0,7 solarne mase, što se naziva TOV limit.</s><s>Godine 1996. drugačija procena je stavila gornju masu na opseg 1,5 do 3 solarne mase.</s>

<s>U teoriji opšte relativnosti, crna rupa bi mogla da postoji sa bilo kojom masom.</s><s>Što je masa manja, to je veća gustina materije potrebna da bi se formirala crna rupa. (Pogledajte, na primer, raspravu o Švarcšildovom radijusu, poluprečniku crne rupe.) Ne postoje poznati procesi koji mogu proizvesti crne rupe sa masom manjom od nekoliko masa Sunca.</s><s>Ako postoje male rupe, one su najverovatnije iskonske crne rupe.</s><s>Do 2016. najveća poznata zvezdana crna rupa bila je 15,65 ± 1,45 solarnih masa.</s><s>U septembru 2015. godine pomoću gravitacionih talasa otkrivena je rotirajuća crna rupa veličine 62±4 sunčeve mase, nastala u slučaju spajanja dve manje crne rupe.</s><s>Prema podacima iz 2008. godine, NASA i drugih izvešteno je da je XTE J1650-500 crna rupa najmanje mase, sa 3,8 sunčevih masa i prečnikom od samo 24 kilometara (15 milja).</s><s>Međutim, ta tvrdnja je kasnije povučena.</s><s>Verovatnija masa je 5–10 solarnih masa.</s>

<s>Postoji evidencija prikupljena posmatranjem da postoje dva druga tipa crnih rupa, koje su mnogo masovnije od zvezdanih crnih rupa.</s><s>To su crne rupe srednje mase (u centru globularnih klastera) i supermasivne crne rupe u centru Mlečnog puta i drugih galaksija.</s>

<s>Kandidati</s>

<s>Galaksija Mlečni put sadrži nekoliko kandidata za crne rupe zvezdane mase (BHC) koje su bliže nama nego supermasivna crna rupa u regionu galaktičkog centra.</s><s>Većina tih kandidata su članovi rendgenskih binarnih sistema u kojima kompaktni objekat privlači materiju svog partnera putem akcijskog diska.</s><s>Moguće crne rupe u tim parovima su u opsegu od tri do više od desetak sunčevih masa.</s>

<s>Moguće je da je nestanak N6946-BH1 nakon neuspele supernove u NGC 6946 rezultirao formiranjem crne rupe.</s>

<s>Vidi još 
 Crna rupa
 Crne rupe u fikciji
 Supermasivna crna rupa</s>

<s>Izvori</s>

<s>Spoljašnje veze</s>

<s>Black Holes: Gravity's Relentless Pull Award-winning interactive multimedia Web site about the physics and astronomy of black holes from the Space Telescope Science Institute
 Black hole diagrams
 Janusz Ziółkowski "Black Hole Candidates"
 Heaviest Stellar Black Hole Discovered in Nearby Galaxy, Newswise, 17-Oct-2007</s>

<s>Crne rupe</s>

